**H O T Ă R Â R E**

**privind acordarea unui mandat special reprezentantului Judeţului Cluj în Adunarea Generală a Acţionarilor la Centrul Agro Transilvania Cluj S.A, în vederea exercitării drepturilor de acţionar**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 114 din 19.07.2021 privind acordarea unui mandat special reprezentantului Judeţului Cluj în Adunarea Generală a Acţionarilor la Centrul Agro Transilvania Cluj S.A, în vederea exercitării drepturilor de acţionar, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 25511/2021; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 25889/2021 şi Avizul cu nr. 25511 din 22.07.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresa domnului Roșianu Andrei înregistrată la Consiliul Județean Cluj cu nr. 25511/12.07.2021;

Luând în considerare prevederileart. 123 – 140 și ale art. 142 -153 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (2) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2009 - 2042 din Legea nr. 287/2009 privind Codul civil, republicată, cu modificările şi completările ulterioare;
* art. 3 alin. (2) lit. b) coroborate cu art. 29 alin. 1 din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* art. 137^1 alin. (1) din Legea privind societăţile nr. 31/1990, republicată, cu modificările şi completările ulterioare;
* Hotărârii Consiliului Județean nr. 288/2016 privind stabilirea unor măsuri în vederea selecției membrilor consiliului de administrație la întreprinderile publice aflate sub autoritatea Consiliului Județean Cluj;
* Hotărârii Consiliului Județean nr. 34/2019 privind stabilirea indemnizației lunare fixe a administratorilor din consiliile de administrație ale societăților la care Județul Cluj este acționar unic sau majoritar;
* Hotărârii Consiliului Judeţean Cluj nr. 193/2020 privind desemnarea reprezentanților Județului Cluj în adunarea generală a acționarilor la societățile la care acesta este acționar, cu modificările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se acordă mandat special domnului Lörinczi Zoltán László, în calitate de reprezentant al Județului Cluj în Adunarea Generală a Acționarilor la Centrul Agro Transilvania Cluj S.A., pentru:

1. constatarea încetării Contractului de mandat nr. 14/957/27.04.2021 încheiat cu domnul Roșianu Aurel, ca urmare a renunțării acestuia la mandat;
2. propunerea şi desemnarea în calitate de administrator neexecutiv provizoriu în Consiliului de Administraţie al societății Centrul Agro Transilvania Cluj S.A. a doamnei Luca Emanuela Maria, începând cu data semnării contractului de mandat și până la data de 16.11.2021;
3. propunerea şi aprobarea remuneraţiei administratorului provizoriu în Consiliului de Administraţie al societății Centrul Agro Transilvania Cluj S.A. desemnat la lit. b), formată dintr-o indemnizaţie lunară fixă în sumă netă de 1.500 lei și a componentei variabile care se stabilește anual, în funcţie de nivelul de realizare a obiectivelor cuprinse în Planul de administrare şi de gradul de îndeplinire a indicatorilor de performanţă financiari şi nefinanciari;
4. propunerea şi aprobarea contractului de mandat care se încheie cu administratorul provizoriu desemnat la lit. b), conform contractului de mandat-cadru cuprins în **anexa** care face parte integrantă din prezenta hotărâre;
5. negocierea indicatorilor de performanţă financiari şi nefinanciari cu administratorul provizoriu desemnat la lit. b);
6. semnarea contractului de mandat cu administratorul provizoriu desemnat la lit. b).

**Art. 2.** Reprezentantul Judeţului Cluj în Adunarea Generală a Acţionarilor la Centrul Agro Transilvania Cluj S.A. va depune la Consiliul Judeţean Cluj, în termen de cel mult două zile lucrătoare de la data desfăşurării şedinţei A.G.A., copii conforme cu originalul ale hotărârilor adoptate şi al procesului-verbal al şedinţei.

**Art. 3.** Cu punerea în aplicare a prevederilor prezentei hotărâri se încredinţează reprezentantul Judeţului Cluj în A.G.A. la Centrul Agro Transilvania Cluj S.A. și societatea Centrul Agro Transilvania Cluj S.A.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane; reprezentantului Judeţului Cluj în A.G.A. la Centrul Agro Transilvania Cluj S.A., Centrului Agro Transilvania Cluj S.A, domnului Roșianu Aurel; doamnei Luca Emanuela, precum şi Prefectului Judeţului Cluj şi se aduce la cunoştinţă publică prin afişarea la sediul Consiliului Judeţean Cluj şi pe pagina de internet „www.cjcluj.ro”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 118 din 29 iulie 2021**

*Prezenta hotărâre a fost adoptată cu 27 de voturi “pentru”, fiind astfel respectate prevederile legale privind majoritatea de voturi necesară.*